Moralia

Moralia (, ”Etiikkaan liittyviä kirjoituksia”) on Plutarkhoksen kirjoitusten kokoelma, joka sisältää 78 eklektistä tutkielmaa ja puhetta. Moralian tekstit antavat hyvän kuvan Plutarkhoksen ajan Kreikan ja Rooman elämästä, mutta sisältävät yhtä hyvin ajattomia huomioita ihmisten elämästä ja tavoista. == Historia == Moraliaan luetut tekstit ovat syntyneet pitkän ajan kuluessa ensimmäisen vuosisadan lopulla ja toisen vuosisadan alussa. Ne ovat varhaisempia kuin teos Kuuluisien miesten elämäkertoja, jonka Plutarkhos kirjoitti vasta elämänsä loppupuolella. Suuri osa tutkielmista esiintyy Lampriaan nimiin laitetussa Plutarkhoksen teosten luettelossa. Kokoelmana Moralia -- joka tunnetaan yleensä tällä latinankielisellä nimellään -- syntyi, kun Maksimos Planudes yhdisti tekstit yhdeksi kokoelmaksi 1200- ja 1300-lukujen vaihteessa.Sironen, Erkki: Jälkisanat teokseen Plutarkhos 2005, s. 178–179. Moralian ensimmäisen painetun, vielä varsin heikkolaatuisen laitoksen (editio princeps) painoi Aldus Manutius Venetsiassa vuonna 1509. Moralia oli mukana myös Plutarkhoksen kaikkien teosten editio princepsissä, jonka painoi Henri Estienne eli Henricus Stephanus Genevessä vuonna 1572. Jacques Amyotin ranskankielinen käännös Moraliasta julkaistiin vuonna 1565. Monet eurooppalaiset sukupolvet ja erityisesti renessanssihumanistit ja valistusfilosofit ovat lukeneet ja jäljitelleet Plutarkhoksen esseitä, tunnetuimpina Michel de Montaigne. == Sisältö == Moralian kirjoituksista vain osa on aiheeltaan moraalisia. Kirjoitukset käsittelevät yhtä lailla tapoja, kasvatusta, filosofiaa, uskontoa, politiikkaa, kirjallisuutta, luonnontieteitä kuin esimerkiksi lääketiedettäkin. Osa teksteistä on erilaisia tutkielmia ja esseen kaltaisia kirjoituksia, osa retorisia harjoituspuheita ja osa dialogeja. Kirjoituksiin lukeutuvat muun muassa Aleksanteri Suuren myötäisestä onnesta ja hyveestä, joka on merkittävä lisä Aleksanteri Suuren elämäkertatietoihin; Isiksestä ja Osiriksesta, joka on tärkeä lähde egyptiläisiin uskonnollisiin rituaaleihin; Herodotoksen pahanilkisyydestä, joka saattaa olla alun perin retorinen harjoitus, ja jossa Plutarkhos kritisoi historiankirjoituksen isää Herodotosta puolueellisuudesta; sekä filosofisempia teoksia, kuten Platonisia kysymyksiä, Sokrateen daimonionista, Mielen tyyneydestä ja Niistä, joita jumaluus rankaisee myöhemmin; sekä Gryllos, joka on humoristinen dialogi Homeroksen Odysseuksen ja yhden Kirken siaksi noituman merimiehen välillä. Osan Moraliaan luetuista teoksista tiedetään olevan pseudepigrafisia: näihin kuuluvat muun muassa Kymmenen puhujan elämäkerrat, Filosofien luonnonopillisista mielipiteistä ja Musiikista. Pseudepigrafisten teosten kirjoittajasta tai kirjoittajista käytetään nimeä Pseudo-Plutarkhos. Vaikka nämä kirjoitukset eivät olekaan Plutarkhoksen omia ja ne ovat peräisin hieman myöhemmältä ajalta, ne ovat kuitenkin antiikin aikaisia ja arvokkaita historioitsijoille. Moralian esseistä on suomennettu vain muutama: näitä ovat Lihansyönnistä (Summa 2004); Neuvoja vastanaineille, Sisarrakkaudesta, Kiintymys jälkeläisiin ja Rakkaudesta kokoelmassa Hellien tunteiden kirja (Tammi 2005); Eläinten älykkyydestä, Gryllos ja valikoima Pitopuheista kokoelmassa Eläinten älykkyydestä ja muita kirjoituksia (Gaudeamus 2015); sekä Mielen tyyneydestä, Vihan hallinnasta, Turhasta uteliaisuudesta ja Lohdutukseksi puolisolle kokoelmassa Mielen tyyneydestä (Otava 2020). === Luettelo kirjoista === Stephanuksen vuoden 1572 editiosta lähtien Moralia on järjestetty neljääntoista kirjaan seuraavasti:Teosten nimien suomennokset vastaavat suomennoksissa käytettyä nimeä, mikäli teos on suomennettu. Muiden teosten osalta on seurattu pääosin teosluetteloa: Sironen, Erkki & Vesterinen, Sampo: Liite Plutarkhoksen kirjallinen jäämistö, teoksessa Plutarkhos 2005, s. 191–193. * Kirja I ** 1. Lasten kasvattamisesta (kreik. ; lat. De liberis educandis) (Pseudo-Plutarkhos) ** 2. Kuinka nuorukaisen tulee lukea runoutta (; Quomodo adolescens poetas audire debeat eli De audiendis poetis) ** 3. Luentojen kuuntelemisesta (; De recta ratione audiendi) ** 4. Miten erottaa imartelija ystävästä (; Quomodo adulator ab amico internoscatur) ** 5. Miten huomata edistymisensä hyveessä (; Quomodo quis suos in virtute sentiat profectus) * Kirja II ** 6. Miten hyötyä vihamiehistään (; De capienda ex inimicis utilitate) ** 7. Moniystäväisyydestä (; De amicorum multitudine) ** 8. Sattumasta (; De fortuna) ** 9. Hyveestä ja paheesta (; De virtute et vitio) ** 10. Lohdutuskirjoitus Apolloniokselle (; Consolatio ad Apollonium) (Pseudo-Plutarkhos) ** 11. Terveysohjeita (; De tuenda sanitate praecepta) ** 12. Neuvoja vastanaineille (; Coniugalia praecepta) ** 13. Seitsemän viisaan pidot (; Septem sapientium convivium) ** 14. Taikauskosta (; De superstitione) * Kirja III ** 15. Kuninkaiden ja sotapäälliköiden lausumia (; Regum et imperatorem apophthegmata) (Pseudo-Plutarkhos) ** 16. Spartalaisia lausumia (; Apophthegmata Laconica) ** 17. Spartalaisten tavat (; Instituta Laconica) ** 18. Spartalaisten naisten lausumia (; Lacaenarum apophthegmata) ** 19. Naisten rohkeita tekoja (; Mulierum virtutes) * Kirja IV ** 20. Roomalaisia kysymyksiä (; Quaestiones Romanae) eli roomalaisten tapojen selityksiä ** 21. Kreikkalaisia kysymyksiä (; Quaestiones Graecae) eli kreikkalaisten tapojen selityksiä ** 22. Kokoelma kreikkalaisia ja roomalaisia rinnakkaistarinoita (; Parallela minora) (Pseudo-Plutarkhos) ** 23. Roomalaisten myötäisestä onnesta (; De fortuna Romanorum) ** 24. Aleksanteri Suuren myötäisestä onnesta ja hyveestä (; De Alexandri magni fortuna aut virtute) ** 25. Ovatko ateenalaiset maineikkaampia sodassa kuin viisaudessa (; De gloria Atheniensium) * Kirja V ** 26. Isiksestä ja Osiriksesta (; De Iside et Osiride) ** 27. Delfoissa olevasta E-kirjaimesta (; De E apud Delphos) ** 28. Delfoin Pythian oraakkeli ei enää ennusta runomuodossa (; De Pythiae oraculis) ** 29. Oraakkeleiden häviämisestä (; De defectu oraculorum) * Kirja VI ** 30. Voiko hyvettä opettaa (; An virtus doceri possit) ** 31. Moraalisesta hyveestä (; De virtute morali) ** 32. Vihan hallinnasta (; De cohibenda ira) ** 33. Mielen tyyneydestä (; De tranquillitate animi) ** 34. Sisarrakkaudesta (; De fraterno amore) ** 35. Kiintymys jälkeläisiin (; De amore prolis) ** 36. Riittääkö paheellisuus aiheuttamaan kurjuutta (; An vitiositas ad infelicitatem sufficiat) ** 37. Ovatko sielun vai ruumiin kärsimykset pahempia (; Animine an corporis affectiones sint peiores) ** 38. Puheliaisuudesta (; De garrulitate) ** 39. Turhasta uteliaisuudesta (; De curiositate) * Kirja VII ** 40. Rikkauksiin pyrkimisestä (; De cupiditate divitiarum) ** 41. Tunnollisuudesta (; De vitioso pudore) ** 42. Kateudesta ja vihasta (; De invidia et odio) ** 43. Itsekehusta, joka ei herätä kateutta (; De laude ipsius) ** 44. Niistä, joita jumaluus rankaisee myöhemmin (; De sera numinis vindicta) ** 45. Kohtalosta (; De fato) (Pseudo-Plutarkhos) ** 46. Sokrateen daimonionista (; De genio Socratis) ** 47. Maanpaosta (; De exilio) ** 48. Lohdutukseksi puolisolle (; Consolatio ad uxorem) * Kirja VIII ** 49. Pitopuheita (; Quaestiones convivales), I–IX * Kirja IX ** 50. Rakkaudesta (; Amatorius) * Kirja X ** 51. Rakkaustarinoita (; Amatoriae narrationes) (Pseudo-Plutarkhos) ** 52. Filosofin tulee keskustella erityisesti hallitsijain kanssa (; Maxime cum principibus philosopho esse disserendum) ** 53. Sivistymättömälle hallitsijalle (; Ad principem ineruditum) ** 54. Pitääkö vanhan miehen osallistua politiikkaan (; An seni respublica gerenda sit) ** 55. Poliittisia neuvoja (; Praecepta gerendae reipublicae) ** 56. Yksinvallasta, kansanvallasta ja harvainvallasta (; De unius in republica dominatione, populari statu, et paucorum imperio) ** 57. Velanoton välttämisestä (; De vitando aere alieno) ** 58. Kymmenen puhujan elämäkerrat (; Vitae decem oratorum) (Pseudo-Plutarkhos) ** 59. Aristofaneen ja Menandroksen vertailu, tiivistelmä (; Comparationis Aristophanis et Menandri compendium) * Kirja XI ** 60. Herodotoksen pahanilkisyydestä (; De malignitate Herodoti) ** 61. Filosofien luonnonopillisista mielipiteistä (; De placitis philosophorum), I–V (Pseudo-Plutarkhos) ** 62. Luonnonilmiöiden syistä (; Quaestiones naturales) * Kirja XII ** 63. Kuun kehässä näkyvästä kasvosta (; De facie in orbe lunae) ** 64. Kylmyyden alkusyystä (; De primo frigido) ** 65. Onko vesi vai tuli hyödyllisempää (; Aquane an ignis sit utilior) ** 66. Eläinten älykkyydestä eli Ovatko maa- vai vesieläimet älykkäämpiä (; De sollertia animalium) ** 67. Gryllos eli Järjettömien eläinten järjenkäytöstä (; Bruta animalia ratione uti) ** 68. Lihansyönnistä (; De esu carnium), I–II * Kirja XIII ** 69. Platonisia kysymyksiä (; Platonicae quaestiones) ** 70. Sielun syntymisestä Timaioksessa (; De animae procreatione in Timaeo) ** 71. Sielun syntymisestä Timaioksessa, tiivistelmä (; Epitome libri de animae procreatione in Timaeo) ** 72. Stoalaisten ristiriitaisuuksista (; De Stoicorum repugnantiis) ** 73. Stoalaisilla on järjenvastaisempia väitteitä kuin runoilijoilla (; Stoicos absurdiora poetis dicere) ** 74. Yleiskäsitteistä: stoalaisia vastaan (; De communibus notitiis adversus Stoicos) * Kirja XIV ** 75. Epikuroksen mukaan on mahdotonta elää edes mukavasti (; Non posse suaviter vivi secundum Epicurum) ** 76. Kolotesta vastaan (; Adversus Colotem) eli Vastaus Koloteelle muiden filosofien puolustukseksi ** 77. Onko ”Elä huomaamattomana” hyvä ohje (; An recte dictum sit latenter esse vivendum) ** 78. Musiikista (; De musica) (Pseudo-Plutarkhos) === Kadonneita kirjoja === Plutarkhoksen tutkielmiin on kuulunut myös lukuisia muita teoksia, jotka ovat kadonneet. Osa tunnetaan nimeltä Lampriaan luettelosta. Kadonneisiin kuuluvat muun muassa seuraavat tutkielmat: * Akatemian ykseydestä Platonin jälkeen (; Non esse Academiam a Platone profectam) * Daidaloista Plataiaissa (; De Daedalis Plataeensibus) * Pyrrhonistien ja akateemikkojen erosta (; De repugnantia Pyrrhoniorum et Academicorum) * Vihasta () == Lähteet == == Kirjallisuutta == === Suomennokset === * * * * === Muita käännöksiä ja tekstilaitoksia === * * * * * * * * * * * * * * * * == Aiheesta muualla == * Plutarch: Moralia – William W. Goodwinin käännös vuodelta 1878, viisi osaa. Online Library of Liberty * Plutarch: Moralia – valikoima käännöksiä * Plutarch on LacusCurtius – valikoima käännöksiä * Plutarch's Essays Volume 3 Project Gutenberg Luokka:Plutarkhoksen teokset